《秾华》
宋代·赵崇嶓

秾华侈春艳，松柏凌霜雪。芳时若转盼，万族畏销歇。

人生金石交，所贵在黄发。同衾异寒燠，抱蕴应未察。

贫贱张与陈，利达胡与越。安得皎洁心，长年似明月。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。